**Lazdijų r. Šeštokų mokyklos**

**veiklos įsivertinimo darbo grupės ataskaita**

**2019–2020 m. m.**

Lazdijų r. Šeštokų mokyklos veiklos įsivertinimo darbo grupė kasmet įsivertina mokyklos veiklą. Mokyklos, įgyvendinančios bendrojo ugdymo programas, veiklos kokybės įsivertinimo metodika padeda išryškinti mokyklos stipriąsias ir silpnąsias sritis, nustatyti atliekamų darbų kokybę ir vertinti pokyčius.

Mokyklos įsivertinimą atlieka darbo grupė:

1. A. Paciukonienė, lietuvių kalbos ir literatūros mokytoja;
2. S. Ažukienė, anglų kalbos mokytoja;
3. A. Kancevičienė, matematikos ir informacinių technologijų mokytoja;
4. G. Dvilinskienė, pradinių klasių mokytoja;
5. A. Kazakevičius, fizikos mokytojas;
6. O. Žėkienė, matematikos mokytoja.

**Tikslas:** kurti mokyklą kaip nuolat savo veiklos kokybę įsivertinančią ir tobulėjančią organizaciją.

**Uždaviniai:**

1. Rinkti patikimus duomenis apie mokyklos veiklą.
2. Išsiaiškinti mokyklos veiklos privalumus ir trūkumus.
3. Įsivertinimo duomenis panaudoti mokyklos veiklos tobulinimui.
4. Susitarti dėl mokyklos veiklos tobulinimo prioritetų.

**Įsivertinimo proceso etapai:**

1. Mokyklos veiklos įsivertinimo darbo grupės pasirengimas įsivertinimui, pasirengimas vertinti veikos rodiklius, veiklos rodiklių nustatymas. (2020 m. sausio mėn.).
2. Įsivertinimo būdų aptarimas: pasirinkti ir parengti įsivertinimo instrumentai, aptarta, kokie duomenys bus panaudoti įsivertinimui (2020 m. vasario mėn.).
3. Veiklos rodiklių vertinimas: renkama informacija, analizuojami duomenys, formuluojamos išvados ir pasiūlymai, kaip įsivertinimo duomenis panaudoti mokyklos veiklos tobulinimui (2020 m. vasario–balandžio mėn.).
4. Mokyklos veiklos įsivertinimo darbo grupės 2019–2020 m. m. ataskaitos pristatymas: parengta mokyklos veiklos įsivertinimo darbo grupės ataskaita, pateikiami apibendrinti duomenys, rekomendacijos mokyklos veiklos kokybei tobulinti, informuojama mokyklos bendruomenė (2020 m. birželio mėn.).

**Įsivertinimo rodiklis:**

**Sritis**. 3. Ugdymo(si) aplinkos.

**Tema**. 3.1. Įgalinanti mokytis fizinė aplinka.

**Rodiklis**. 3.1.2. Pastatas ir jo aplinka.

Šis rodiklis pasirinktas bendru mokyklos bendruomenės sutarimu kaip tobulintina veiklos sritis.

|  |  |  |
| --- | --- | --- |
| **Nacionalinė iliustracija** | Mokyklos iliustracija | **Įrodymai, šaltiniai** |
| Mokyklos interjeras (spalvų parinkimas, baldai ir jų išdėstymas, stendai, puošyba ir kitos detalės) kuria gerą nuotaiką bei mokinių amžiui derantį jaukumą, ugdo darnos jausmą ir gerą skonį. (Estetiškumas) | 90 % respondentų (mokinių, jų tėvų ir mokytojų) mano, kad mokyklos interjeras yra jaukus: parinkta tinkama spalvinė gama, puošyba, stendai naudojami ne vien informacijai pertekti, tačiau kartu kuria jaukią atmosferą; mokykloje suformuota mokymosi aplinka padeda mokiniams ugdytis darnos jausmą ir estetiškumą. | Mokinių, tėvų apklausa (IQES online). |
| Derinant skirtingus interjero stilius, kuriamos įvairių paskirčių erdvės – padedančios susikaupti, stimuliuojančios mąstymą ir mokymąsi, improvizavimą ir kūrybą, bendravimą ir poilsį.  (Estetiškumas) | 80 % mokinių ir mokytojų tam tikrose mokyklos erdvėse gali susikaupti, tinkamas interjeras padeda susikaupti, skatina kūrybiškumą. 80 % mokinių ir mokytojų tam tikrose mokyklos erdvėse gali pailsėti, bendrauti, papietauti ar gauti reikiamos informacijos. | Mokinių, tėvų, mokytojų apklausa (IQES online).  Mokinių darbų aplankai. |
| Mokymosi aplinka – patalpų išdėstymas, įrengimas, apšvietimas, vėdinimas ir šildymas – yra patogi, sveika ir palanki mokytis. (Ergonomiškumas) | 90 % mokyklos bendruomenės narių tenkina mokymosi aplinka, t. y., patalpų išdėstymas, apšvietimas, vėdinimas, šildymas. Visa tai sudaro palankias sąlygas ugdymo procesui. | Mokinių, tėvų, mokytojų apklausa (IQES online). |
| Erdvės funkcionalios, lengvai pertvarkomos ir pritaikomos skirtingiems ugdymo(si) poreikiams: pamokoms ir popamokinei veiklai, individualiam, partneriškam, grupių darbui, mokymuisi su mokytojais ar savarankiškai.  (Ergonomiškumas) | 80 % mokyklos bendruomenės narių mano, kad mokyklos erdvės (klasės, fojė, valgykla, tualetai, rūbinė, biblioteka, lauko klasė, sporto salė, aikštynas) yra funkcionalios, patogios; pritaikomos tiek pamokinei, tiek popamokinei veiklai, tinkamos grupiniam, savarankiškam darbui ir darbui su mokytoju. | Mokinių, tėvų, mokytojų apklausa (IQES online). |
| Įrengtos zonos aktyviam ir pasyviam poilsiui, bendravimui. Kiekvienas bendruomenės narys turi vietą pasidėti darbo ar mokymosi priemones.  (Ergonomiškumas) | 90 % apklausos dalyvių sutinka, kad mokyklos erdvėse yra tinkamos zonos tiek aktyviam, tiek pasyviam poilsiui.80 % mokinių ir mokytojų turi vietą pasidėti darbo ir mokymo priemones. | Mokinių, tėvų, mokytojų apklausa (IQES online). |

Iqes online apklausoje dalyvavo:

|  |  |  |  |
| --- | --- | --- | --- |
|  | **Tėvai** | **Mokiniai** | **Mokytojai** |
| Iš viso pakviestų dalyvių skaičius | 120 | 80 | 27 |
| Visiškai atsakyti klausimynai | 38 | 32 | 25 |
| Grįžusių klausimynų kvota | 31,7 % | 40 % | 92,6 % |
| Iš dalies atsakyti klausimynai | 1 | 2 | 0 |
| Atsakytų klausimynų (įskaitant iš dalies atsakytus) skaičius | 39 | 34 | 25 |

|  |  |  |
| --- | --- | --- |
| **Nacionalinė iliustracija** | Mokyklos iliustracija | Rezultatai |
| Mokyklos interjeras (spalvų parinkimas, baldai ir jų išdėstymas, stendai, puošyba ir kitos detalės) kuria gerą nuotaiką bei mokinių amžiui derantį jaukumą, ugdo darnos jausmą ir gerą skonį. (Estetiškumas) | 90 % respondentų (mokinių, jų tėvų ir mokytojų) mano, kad mokyklos interjeras yra jaukus: parinkta tinkama spalvinė gama, puošyba, stendai naudojami ne vien informacijai pertekti, tačiau kartu kuria jaukią atmosferą; mokykloje suformuota mokymosi aplinka padeda mokiniams ugdytis darnos jausmą ir estetiškumą. | 94 % mokinių, 97 % tėvų, 96 % mokytojų mano, kad mokyklos interjeras yra jaukus: parinkta tinkama spalvinė gama, puošyba, stendai naudojami ne vien informacijai pertekti, tačiau kartu kuria jaukią atmosferą.94 % mokinių, 92 % tėvų, 92 % mokytojų teigia, jog mokykloje suformuota mokymosi aplinka padeda ugdytis darnos jausmą, gerą skonį, estetiškumą. |
| Derinant skirtingus interjero stilius, kuriamos įvairių paskirčių erdvės – padedančios susikaupti, stimuliuojančios mąstymą ir mokymąsi, improvizavimą ir kūrybą, bendravimą ir poilsį.  (Estetiškumas) | 80 % mokinių ir mokytojų tam tikrose mokyklos erdvėse gali susikaupti, tinkamas interjeras padeda susikaupti, skatina kūrybiškumą. 80 % mokinių ir mokytojų tam tikrose mokyklos erdvėse gali pailsėti, bendrauti, papietauti ar gauti reikiamos informacijos. | 96 % mokinių, 94 % tėvų, 88 % mokytojų teigia, kad tinkamas interjeras mokyklos erdvėse padeda susikaupti, 82 % mokinių ir 90 % jų tėvų ir 100 % mokytojų mano, kad tinkamas interjeras mokyklos erdvėse skatina kūrybiškumą.Pailsėti mokyklos erdvėse teigia galintys 87% mokinių, 84 % tėvų, 96 % mokytojų. Kad mokyklos erdvės tinkamos bendravimui, pasisako 97 % mokinių, 93 % tėvų ir 100 % mokytojų. Papietauti mokykloje galimybę turi 97 % mokinių, 95 % tėvų taip pat teigia, jog jų vaikams mokykloje sudaromos tinkamos sąlygos pietauti, 96 % mokytojų taip pat sutinka su šia nuomone.97 % mokinių teigia gaunantys reikiamos informacijos mokykloje, 94 % tėvų teigia, jog jų vaikai gauna reikiamos informacijos mokykloje, 92 % mokytojų informacijos taip pat gauna mokykloje. |
| Mokymosi aplinka – patalpų išdėstymas, įrengimas, apšvietimas, vėdinimas ir šildymas – yra patogi, sveika ir palanki mokytis. (Ergonomiškumas) | 90 % mokyklos bendruomenės narių tenkina mokymosi aplinka, t. y., patalpų išdėstymas, apšvietimas, vėdinimas, šildymas. Visa tai sudaro palankias sąlygas ugdymo procesui. | 97 % mokinių, 89 % tėvų ir 100 mokytojų mano, jog mokymosi aplinka (patalpų išdėstymas, apšvietimas, vėdinimas, šildymas) atitinka jų poreikius ir taip sudaromos palankios sąlygos ugdymo procesui. |
| Erdvės funkcionalios, lengvai pertvarkomos ir pritaikomos skirtingiems ugdymo(si) poreikiams: pamokoms ir popamokinei veiklai, individualiam, partneriškam, grupių darbui, mokymuisi su mokytojais ar savarankiškai.  (Ergonomiškumas) | 80 % mokyklos bendruomenės narių mano, kad mokyklos erdvės (klasės, fojė, valgykla, tualetai, rūbinė, biblioteka, lauko klasė, sporto salė, aikštynas) yra funkcionalios, patogios; pritaikomos tiek pamokinei, tiek popamokinei veiklai, tinkamos grupiniam, savarankiškam darbui ir darbui su mokytoju. | Kad mokyklos klasės yra funkcionalios, patogios ir pritaikytos pamokinei veiklai, sutinka 82 % bendruomenės narių, be to, kad jos tinkamos popamokinei veiklai, pasisako 55 % apklaustųjų; grupinei veiklai klasės tinkamos, pasak 62 % atsakiusiųjų; kaip tinkamiausią vietą savarankiškam darbui šias patalpas įvardijo 70 % bendruomenės narių.Mokyklos lauko klasę kaip patogią ir pritaikytą pamokinei veiklai įvardijo 63 % mokyklos bendruomenės narių, kaip popamokinei veiklai tinkamesnę šią erdvę mato 69 % respondentų, taip pat mokyklos lauko klasę kaip erdvę, tinkamą tiek grupiniam, tiek savarankiškam darbui, vertina 52 % respondentų.Kad mokyklos biblioteka tinkama pamokinei veiklai, pasisako 49 %, o kad ši erdvė tinkamesnė popamokinei veiklai, mano 57 % bendruomenės narių.Mokyklos sporto salė tinkama pamokoms – taip mano 92 % respondentų. 82 % teigia, jog ši erdvė puikiai pritaikyta popamokinei veiklai,78 % apklaustųjų teigia, kad mokyklos aikštynas pritaikytas pamokinei veiklai, o 82 % – kad jis tinkamesnis popamokinei veiklai.Taip pat buvo domėtasi mokinių, jų tėvų ir mokytojų nuomone apie mokyklos valgyklą. Nuomonės pasiskirstė taip: 79 % teigia, jog valgykla patogi ir funkcionali, 68 % sutinka, kad pateikiamas įvairus valgiaraštis, o 43 % mano, kad valgykloje galima ne tik pavalgyti, bet ir pailsėti. |
| Įrengtos zonos aktyviam ir pasyviam poilsiui, bendravimui. Kiekvienas bendruomenės narys turi vietą pasidėti darbo ar mokymosi priemones.  (Ergonomiškumas) | 90 % apklausos dalyvių sutinka, kad mokyklos erdvėse yra tinkamos zonos tiek aktyviam, tiek pasyviam poilsiui.80 % mokinių ir mokytojų turi vietą pasidėti darbo ir mokymo priemones. | Pasak respondentų, mokyklos fojė yra tinkama zona tiek aktyviam (69 %), tiek pasyviam (63 %) poilsiui. Taip pat mokyklos lauko klasę kaip tinkamą erdvę tiek aktyviam, tiek pasyviam poilsiui nurodo 50 % apklausos dalyvių. Dar 64 % mano, jog sporto salė pritaikyta aktyviam poilsiui.77 % mokinių teigia turintys galimybę mokyklos erdvėse (klasėse, fojė, rūbinėje) pasidėti priemones, reikalingas darbui ir mokymuisi. 76 % mokinių tėvų taip pat yra patenkinti suteikiamomis galimybėmis. 76 % mokytojų sutinka su šia nuomone. |

|  |  |
| --- | --- |
| Stiprybės:   1. Mokyklos erdvės tinkamos bendravimui. 2. Mokyklos valgykla yra funkcionali, atitinka mokyklos bendruomenės poreikius. 3. Mokyklos patalpose estetiškai pateikiama informacija. 4. Mokyklos aplinka (patalpų išdėstymas, apšvietimas, vėdinimas, šildymas) yra palanki mokytis, sveika ir patogi. | Silpnybės:   1. Trūksta galimybių mokiniams saugiai palikti daiktus mokyklos patalpose. 2. Mokyklos aplinka nepakankamai skatina mokinių kūrybiškumą. |
| Galimybės:   1. Mokyklos interjeras yra gana jaukus, parinkta tinkama spalvinė gama, stendai naudojami ne vien informacijai perteikti, bet kartu kuria ir jaukią atmosferą. 2. Mokyklos aplinka tinkama tiek aktyviam, tiek pasyviam poilsiui. 3. Mokyklos aplinka ugdo mokinių darnos ir estetiškumo jausmą ir susikaupti mokymuisi. | Grėsmės:   1. Mokiniai ne visuomet jaučiasi nesaugiai mokyklos aplinkoje, kai neturi kur saugiai palikti savo daiktų. 2. Mokiniai mokykloje gauna žinių, tačiau ne visada ugdomas jų kūrybiškumas. |

**Taigi**, išanalizavus duomenis, galima daryti išvadą, kad **stipriosios sritys** yra šios:

1. Mokyklos erdvės tinkamos bendravimui.
2. Mokyklos valgykla yra funkcionali, atitinka mokyklos bendruomenės poreikius.
3. Mokyklos patalpose estetiškai pateikiama informacija.
4. Mokyklos aplinka (patalpų išdėstymas, apšvietimas, vėdinimas, šildymas) yra palanki mokytis, sveika ir patogi.

Taip pat išanalizavus duomenis, galima daryti išvadą, kad **tobulintinos sritys** yra šios:

1. Trūksta galimybių mokiniams saugiai palikti daiktus mokyklos patalpose.
2. Mokyklos aplinka nepakankamai skatina mokinių kūrybiškumą.

**Rekomendacijos rodiklio veiklos tobulinimui**

1. Skatinti mokinius ir tėvus prisidėti prie mokyklos interjero kūrimo per pamokinę ir nepamokinę veiklą, taip lavinant mokinių kūrybiškumą.
2. Pagal galimybes aprūpinti mokinius spintelėmis / daiktadėžėmis saugiam ir patogiam asmeninių daiktų laikymui.
3. Aktyviau išnaudoti mokyklos lauko klasę pamokinei ir nepamokinei veiklai.